**Délegyházi Önkormányzat**

**Polgármesteri Hivatal**

2337 Délegyháza,

Árpád u. 8.

Dr. Riebl Antal Polgármester Úr részére !

Tisztelt Polgármester Úr !

A Délegyházi Térségi Beruházó Viziközmű Társulat „e.a.” elszámolójaként azzal a kéréssel fordulok Önhöz, hogy a Társulat pénzügyi gondjain segíteni szíveskedjen.

Indokaim a következők:

A Társulat számlájára már minimális érdekeltségi hozzájárulás folyik be, 2011. évben összesen 1.615 eFt folyt be. Ebből az összegből fedezni kellett az APEH 382 eFt-os végrehajtását, ami még, mint kiderült, a 2007. évi ellenőrzés miatti fizetési kötelezettség volt. 2011. augusztus 9-én, a hitel lejáratakor, a számlán levő összes pénzt betörlesztettük, hogy az Önkormányzatnak minél kevesebb hitelt kelljen felvennie a kezesség okán. E miatt augusztustól nem tudtam határidőre, illetve csak részben fizetni a járulékokat, ezért az APEH újabb inkasszókat nyújtott be a számlánk ellen, összesen 152 eFt értékben. A könyvelési díjjal is elmaradtam, szeptembertől nem tudtam kifizetni. Az így felhalmozott tartozás a mellékelt táblázat szerint, 2012. február végéig 497.290,- Ft.

Megállapodásunk szerint, szeretném március végéig befejezni az elszámolást, de ez nem csak rajtam múlik, a könyvvizsgálóval március 5-én találkozom.

A mellékelt táblázatban kidolgoztam, hogy kb. 490 eFt költség igénye lesz még a Társulatnak.

Fentiek alapján kérem a T. Polgármester Úr és a Képviselő Testület segítségét, hogy a Társulat a fizetési kötelezettségének eleget tudjon tenni.

Délegyháza, 2012. február 28.

Tisztelettel:

Lugosi Istvánné

elszámoló